Faragliune 'e Capri

'E faragliune 'e Capri song' tre pizzi 'e roccia che se trovano a sud-est 'e l'isola omonima, famosi 'nda tutto 'o munno soprattutto po' suggestivo panorama che se vere da 'e giardini di Augusto.

 Descrizzione 

 I tre faragliune 
I faragliune song:
 faraglione 'e Terra (o Saetta), che è l'unico ancora attaccato [[terraferma|'nterra]], è 'o cchiù àuto e ammisura 109 metri.
 faraglione 'e Miezo (o Stella), è chillo ca tene 'o pertuso dinto, na galleria naturale longa 60 metri che 'o passa sano sano da parte 'a parte, e è àuto 81 metri. 'O nomme forse è duvuto po culto da Maronna da Libera, pure canusciuta comme Stella Maris, addò 'nce sta na cappella do treciento ncoppa 'o monte Castiglione.
 faraglione 'e Fuori (o Scopolo), cioè muntagna ncoppa 'o mare, che è àuto 104 metri. 'Ncoppa 'a st'urdeme faraglione campa 'a famosissima lacerta azzurra.

 'O Scuoglio do Monacone 
Veramente c'è sta pure nu quarto faraglione, chiammato Scuoglio do Monacone, che sta arreto 'e tre faragliuone. 'O nomme è stato dato pe 'mmez di bovi marini, na specie 'e foche che campavano vicino 'o scoglio fi 'o 1904, ll'anno in cui l'urdemo esemplare fuje acciso vicino 'o Palazzo a Mmare..

'Ncoppa 'o scoglio c'è sta a sfravecature 'e nu muro 'e ll'antichi romani, forse è chello che è rimasto da tomba e ll'architetto di Augusto: Masgaba. N'ata teoria, rice che forse era na vasca per salà 'o pesce o puro addirittura nu recinto pe' cunigli.

 Cenni storici 
'E faragliune fujeno annumenati pure 'a Virgilio dinto all'Eneide cuntanno 'o mito 'e Sirene. 'O nomme vene da 'o greco pharos, che vò ricere faro.

'Nfatti, anticamente 'ncoppa 'e muntagne e 'ncoppa 'e rocce vicino 'e coste, s'appicciavano certi fucarazzi 'e notte, accussì 'e navigatori verevano sia 'a rotta che ll'ostacoli pericolosi pa navigazione stessa. Forse pure 'e faragliune tenevano 'a stessa funzione.

 Geologia 
'E Faragliune forse avevano fa parte 'e nu spaziuso sistema sottaterra modificato da agenti esterni. 'E primme modifiche 'e facetteno l'acque carsiche, che scavajano 'a roccia anfi a 15 metri sotto l'attuale livello 'e mare. Appriesso a chist'evento ce fujo nu disfacimento da costa, che scassaje 'e pertuse; po l'abrasione marina e l'azione meccanica di fenomeni atmosferici facetteno sgarrupà 'e volte, dopo a che s'arrivaje 'e forme 'e mò.

L'unica parte ca nun se scassaje fuje 'o pertuso do Faraglione 'e Miezo, che addirittura addeventaje cchiù gruosso pe mmezzo de frane.

 'A lacerta azzurra 
'O pizzo cchiù fora, do Faraglione 'e Fora, è canusciuto pecché la c'è sta 'a Podarcis siculus coeruleus, nomme scentifico da lacerta azzurra. Chesta specie 'e unica pe via do culore bluastro ca va 'a 'ncanna a 'ncoppa 'a panza nfi 'a cora, sulo 'ncoppa 'e rine c'è sta na pigmentazione nerastra.

'A lacerta azzurra è parente stretta 'e chella campestre, che invece campa 'nterra; 'a quanno c'è stato 'o distacco di Faraglioni, comunque, nun se scustata, addiventanno pe' via do mimetismo 'e culore blu do mare e do cielo.

 'O cinema 
'O pertuso naturale, che s'arape dint' 'o faraglione 'e Miezo, è chillo che fa arricurdà bbuono, accussì ca nun te può sbaglià 'e faragliune caprisi, pure pecché 'ccà hanno girato nu sacco 'e film.

'Nu film che ha dato parecchio risalto 'o pertuso, è sicuramente 'O sicondo traggico Fantozzi, quanno Paolo Villaggio alias Fantozzi, facenno sci nautico, tentaje 'e ce passà pe dinto, ma acchiappaje 'o faraglione, facenno succerere nu tarramoto ca arrivaje anfi 'a famosa Piazzetta.

 Nutarelle 

 Bibbliografia 


 Voci correlate 
 Capri (Italia)
 Gurfo 'e Napule
 Napule
 Arcipelago Campano

 Jonte 'a fore 


Categurìa:Isule